5 LABORARO 20 Phupu Litšepiso tsa Jubilee Testamente e Ncha e tletse taba ea hore bao ba hlohonolofalitsoeng ka lintho tse tšoarehang le moeeng ba tla nanabetsa letsoho ho ba sa hlohonolofatsoang. Bala Esaia 61:1 11. Molimo o re ng ho batho ba Hae moo, re ka sebelisa se boleloang moo joang bakeng sa rona le bakeng sa pitso ea rona kapel a Morena? Sheba le Luka 4:18. Esaia 61 e qala ka phatlalatso ea hore Moea oa Morena o sebetsa ka Motlotsuoa hore a tle a bolelle ba malimabe litaba tse molemo; ho folisa ba robehileng lipelo; ho bolella ba tlamiloeng tokoloho, le ho tsebisa ba teronkong ho buloa ha eona (Esa. 61:1). Lintlha tsohle tsa tšepiso ena li phethahala ka ngoaha ea mehauhelo ea Jehova. Ngoaha ea mehauhelo ea Jehova e supa selemo sa Jubilee, eo re boneng hore e ne e tletse litaba tsa tlhokahalo ea ho sebeletsa litlhoko tsa mafutsana. Ka mokhoa o joalo ba llang tšelisoang, le ba llang ba Sione ba neoang moqhaka sebakeng sa molora le ole ea thabo sebakeng sa bofifi, le ba aparang kobo ea khanya sebakeng sa moea o tepelletseng (Esa. 61:3) ke bona ba tla tsosa bocha lithako tsa khale ba busetse libaka tse senyehleng ka nako e telele. Ba hlohonolofatsoang ke Jubilee ea Mesia ba tla tsosa marako a khale, ba tsose masupi a senyehileng khale, ba tsose metse e senyehileng, e sa leng e le lithako mehleng ea khale. (Esa. 61:4). Bahlanka ba Jehova ba bitsoa baprista me ba tšehetsoa ka maruo a lichaba tse ba potileng (Esa. 61:5, 6). Litšoantšo tse ho Esaia 61 tsa Motlotsuoa oa Molimo ea fetolang batho ba mo potileng ka katleho ea ba nang le selekane le Eena (Esa. 61: 8, 9) li sebetsa ho bao, matsatsing a kajeno, ba bilelitsoeng ho ba baprista le basebeletsi sechabeng lefatšeng lohle. Na tšusumetso ea boporofeta boo bo fetolang ha e na ho utloahala ha re ithabela Moreneng ka thabo e fetisang, meea ea rona e nyakalla ho Molimo oa rona, me re ema re apesitsoe liaparo tsa poloko le ho koaeloa ka kobo ea ho loka har a sechaba sabo rona (Esa. 61:10, 11)? Bala Esaia 61:9. Ke bopaki bo matla ha ka kang ba seo Molimo a ka se etsang ka Batho ba Hae. Na ho ka boleloa se tšoanang ka rona kajeno? Hobaneng? 34